โอตาวียู

โอตาวียู แอจีมิลซง ดา ซิลวา มงเตย์รู (; เกิดวันที่ 9 กุมภาพันธ์ ค.ศ. 1995) หรือที่รู้จักกันทั่วไปในชื่อ โอตาวียู () และ โอตาวีญู () เป็นนักฟุตบอลอาชีพชาวโปรตุเกสเชื้อสายบราซิล ปัจจุบันเล่นในตำแหน่งกองกลางตัวรุกและปีกให้แก่โปร์ตูในปรีไมราลีกา และทีมชาติโปรตุเกส

เขาเริ่มต้นอาชีพค้าแข้งกับอิงเตร์นาซีโยนัลในบราซิล ก่อนจะเซ็นสัญญาในฐานะผู้เล่นไร้สังกัดกับโปร์ตูเมื่อ ค.ศ. 2014 เขาถูกส่งไปเล่นกับวีตอเรียดึกีมาไรช์ด้วยสัญญายืมตัวเป็นเวลา 2 ปี ก่อนจะกลับโปร์ตูเมื่อ ค.ศ. 2016 หลังจากกลับมา เขาก็กลายเป็นผู้เล่นตัวจริงและร่วมกับทีมคว้าแชมป์ปรีไมราลีกา 3 สมัย, ตาซาดึปูร์ตูกัล 2 สมัย และซูแปร์ตาซากังดีดูดึออลีไวรา 2 สมัย ในขณะเดียวกันก็เป็นส่วนหนึ่งของทีมที่คว้าดับเบิลแชมป์ภายในประเทศเมื่อ ค.ศ. 2020 และ ค.ศ. 2022

โอตาวียูเกิดและเติบโตในบราซิล เขาเป็นตัวแทนของประเทศบ้านเกิดในระดับเยาวชนรุ่นอายุไม่เกิน 20 ปี เมื่อ ค.ศ. 2014 แต่หลังจากนั้นเลือกเล่นในระดับทีมชาติชุดใหญ่กับโปรตุเกส โดยเปิดตัวในระดับนานาชาติเมื่อ ค.ศ. 2021

 อ้างอิง 

หมวดหมู่:บุคคลที่เกิดในปี พ.ศ. 2538
หมวดหมู่:บุคคลที่ยังมีชีวิตอยู่
หมวดหมู่:บุคคลจากจูเวาเปโซวา
หมวดหมู่:ชาวโปรตุเกสเชื้อสายบราซิล
หมวดหมู่:กองกลางฟุตบอล
หมวดหมู่:นักฟุตบอลชาวบราซิล
หมวดหมู่:นักฟุตบอลชาวโปรตุเกส
หมวดหมู่:ผู้เล่นในกังเปโอนาตูบราซีเลย์รูแซรียีอา
หมวดหมู่:ผู้เล่นอิสโปร์ชีกลูบีอิงเตร์นาซีโยนัล
หมวดหมู่:ผู้เล่นในปรีไมราลีกา
หมวดหมู่:ผู้เล่นในลีกาปูร์ตูกัลโดยช์
หมวดหมู่:ผู้เล่นสโมสรฟุตบอลโปร์ตู
หมวดหมู่:ผู้เล่นในซาอุดีโปรเฟสชันนัลลีก
หมวดหมู่:ผู้เล่นสโมสรฟุตบอลอันนัศร์
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในฟุตบอลโลก 2022